The Concert for Bangladesh

The Concert for Bangladesh — ინგლისელი მუსიკოს ჯორჯ ჰარისონის და მისი მეგობრების საკონცერტო ალბომი, რომელიც ჩაიწერა ბანგლადეშისთვის დასახმარებელ საქველმოქმედო კონცერტზე, 1971 წლის 1 აგვისტოს. ომის შედეგად, რომელსაც ადგილი ჰქონდა ამ ქვეყანაში, დაზარალდა უამრავი ბენგალელი. კონცერტი ითვალისწინებდა სწორედ მათ დახმარებას. აღსანიშნავია, რომ ეს იყო პირველი დიდი საქველმოქმედო კონცერტი როკ-მუსიკის ისტორიაში.

 კონცერტი 

მას შემდეგ, რაც რავი შანკარის დახმარებით გაეცნო იმჟამინდელ აღმოსავლეთ პაკისტანში არსებულ სიტუაციას, ჰარისონმა ორგანიზება გაუწია ორ საქველმოქმედო კონცერტს. ამასთან, ჩაიწერა და წინასწარ გამოიცა სინგლი Bangladesh. ჰარისონთან ერთად ამ პროექტში მონაწილეობდნენ: ერიკ კლეპტონი, ბობ დილანი, ბილი პრესტონი, ბედფინგერი, ლეონ რასელი, შანკარი და რინგო სტარი.

ჰარისონმა თავაზიანად შეეცადა ჯონ ლენონის და პოლ მაკ-კარტნის შემოერთება, მაგრამ მაკ-კარტნი თვლიდა, რომ The Beatles-ის გაერთიანებისათვის ჯერ ნაადრევია. ლენონს შეეძლო მონაწილეობის მიღება, მაგრამ ჰარისონს არ სურდა, რომ მასთან ერთად კონცერტზე იოკო ონოც მოსულიყო, ამიტომაც ლენონმა უარი თქვა გამოსვლაზე.

1 აგვისტოს გაიმართა ორი კონცერტი. ორივეს დიდი წარმატება ხვდა წილად, ამასთან, ორივე დიდი ინტერესით გაშუქდა. პირველივე დღეებში, შემოსული თანხის ნაწილი, 243,418.50 აშშ დოლარის ოდენობით, ჩეკის სახით გადაეგზავნა ორგანიზაციას UNICEF, რომელსაც უნდა ეზრუნა თანხის ბანგლადეშის მოსახლეობისათვის განაწილებაზე. ყველა, ვინც მონაწილეობდა ამ აქციაში, კმაყოფილი დარჩა. ფილმმა და ალბომმა ამ კონცერტის ჩანაწერით 15 მილიონი დოლარის შემოსავალი მოუტანეს ჯორჯს, მაგრამ გარკვეული პრობლემების გამო რამდენიმე წლის განმავლობაში ამ თანხის ამოღება ბანკიდან არ ხორციელდებოდა.

 ალბომი 

1971 წლის შობისათვის ორმაგი ალბომი კონცერტის ჩანაწერით გამოვიდა შტატებში, ხოლო ბრიტანეთში - 1972 წლის იანვრის დასაწყისში. ალბომი მალე გაიყიდა. აშშ ჩარტებში მას #2 ადგილი ეკავა, ხოლო ბრიტანეთში - #1 და იგი იყო ჰარისონის მეორე #1 სოლო-ალბომი. ნამუშევრის მნიშვნელობას ხაზი გაუსვა 1973 წელს წლის ალბომის კატეგორიაში მიღებულმა გრემიმ.

რადგან ბობ დილანს კონტრაქტი ლეიბლთან Columbia Records ჰქონდა გაფორმებული, ამ უკანასკნელმა, მისი მონაწილეობით ჩაწერილი სიმღერების დისტრიბუციისათვის სხვა ლეიბლებს ნება დართო, გამოეცათ ალბომი აუდიოკასეტის ფორმატში. დღესდღეობით ეს შეზღუდვა მოხსნილია.

1991 წელს ალბომი პირველად გამოიცა კომპაქტ დისკზე, რემასტერის სახით. 2005 წლის რემასტერს დაემატა ბობ დილანის რეპეტიციის ჩანაწერი და ოფიციალურად გამოიცა ფილმის DVD დისკი.

პირველი გამოცემის გარეკანზე გამოსახული იყო მშიერი ბანგლადეშელი ლტოლვილი. ლეიბლები თვლიდნენ, რომ ეს მეტად დეპრესიული სურათია და საჭიროა გარეკანზე თავად ჰარისონის გამოტანა, წინააღმდეგ შემთხვევაში, ალბომი ცუდად გაიყიდება. ჰარისონის დაჟინებით, ბავშვის გამოსახულება მაინც დარჩა, მაგრამ ალბომის 2005 წლის გამოცემაზე ჰარისონის ფოტომ მაინც ჩაანაცვლა ძველი სურათი. ამასთან, DVD დისკის სპეციალურ გამოცემაზე ბავშვი მაინც იქნა გამოტანილი.

რემასტერის და DVD დისკის გაყიდვიდან შემოსული თანხები ირიცხებოდა UNICEF-ში.

 სიმღერების სია 
 ორიგინალური გამოცემა 

 2005 წლის რემასტერი 
დისკი 1
შეტანილია 10 სიმღერა ორიგინალური გამოცემიდან (მხარე 1-3).
დისკი 2
შეტანილია 9 სიმღერა ორიგინალური გამოცემიდან (მხარე 4-6) და ასევე:

ჩარტები და სერტიფიცირებები
ყოველკვირეული ჩარტები

ორიგინალური გამოცემა
ჩარტი (1972)პოზიციაავსტრალიის Go-Set-ის 20 საუკეთესო ალბომი"Go-Set Australian charts – 25 მარტი 1972" , poparchives.com.au (retrieved 13 აპრილი 2014).3ავსტრალიის Kent Music Reportდევიდ კენტი, Australian Chart Book 1970–1992, Australian Chart Book (St Ives, NSW, 1993; ).5კანადის RPM-ის 100 ალბომი"RPM 100 Albums, 19 თებერვალი 1972", Library and Archives Canada (retrieved 16 მარტი 2013).2ჰოლანდიის MegaChart-ის ალბომები"George Harrison & Friends – The Concert for Bangladesh" (ASP), dutchcharts.nl (retrieved 16 იანვარი 2012).1იტალიის ალბომების ჩარტი"Hit Parade Italia – Gli album più venduti del 1972" (in Italian), hitparadeitalia.it (retrieved 16 იანვარი 2012).4იაპონიის Oricon-ის ალბომების ჩარტიOricon Album Chart Book: Complete Edition 1970–2005, Oricon Entertainment (Roppongi, Tokyo, 2006; ).2ნორვეგიის VG-lista-ს ალბომები"George Harrison & Friends – The Concert for Bangladesh" (ASP), norwegiancharts.com (retrieved 16 იანვარი 2012).1ესპანეთის ალბომების ჩარტი"Billboard Hits of the World", Billboard, 27 მაისი 1972, p. 52 (retrieved 12 თებერვალი 2012).5შვედეთის Kvällstoppen-ის ჩარტი"Swedish Charts 1969–1972/Kvällstoppen – Listresultaten vecka för vecka" > Februari 1972 > 15 Februari (in Swedish), hitsallertijden.nl (retrieved 13 თებერვალი 2013).2ბრიტანეთის ალბომების ჩარტი"Number 1 Albums – 1970s", Official Charts Company (archived version retrieved 10 June 2011).1ბრიტანეთის Melody Maker-ის 30 პოპულარული ალბომიCastleman & Podrazik, p. 341.4აშშ Billboard-ის საუკეთესო ალბომები"George Harrison The Concert for Bangladesh: Awards", AllMusic (retrieved 25 მაისი 2015).2აშშ-ის Cash Box-ის 100 საუკეთესო ალბომიბრიუს სპაიზერი, გვ. 239.2აშშ-ის Record World-ის ალბომების ჩარტი1დასავლეთ გერმანიის Media Control-ის ალბომების ჩარტი"George Harrison & Friends: The Concert for Bangladesh" (ASP), charts.de (retrieved 16 იანვარი 2012).29

2005 წლის გამოცემა
ჩარტი (2005)პოზიციაიაპონიის Oricon-ის ალბომების ჩარტი"ジョージ・ハリスン-リリース-ORICON STYLE-ミュージック – Highest position and charting weeks of The Concert for Bangladesh by George Harrison and Friends"  (in Japanese), Oricon Style (retrieved 16 იანვარი 2012).116აშშ Billboard-ის Top Pop Catalog"Catalog Albums: Week of ნოემბერი 12, 2005", billboard.com (retrieved 25 მაისი 2015).8ჩარტი (2011)პოზიციააშშ Billboard 200116

წლის საბოლოო ჩარტები
ჩარტი (1972)პოზიციაჰოლანდიის ალბომების ჩარტი"Jaaroverzichten – Album 1972" (in Dutch), dutchcharts.nl (retrieved 2 აპრილი 2014).5იტალიის ალბომების ჩარტი24აშშ Billboard Year-End"Year End Charts – Year end Albums (1972)", billboard.com, 2007 (archived version retrieved 15 May 2015).16

სერტიფიცირებები

 სქოლიო 

კატეგორია:Badfinger
კატეგორია:ჯორჯ ჰარისონის ალბომები
კატეგორია:1971 წლის საკონცერტო ალბომები
კატეგორია:2005 წლის საკონცერტო ალბომები
კატეგორია:2005 წლის ვიდეო ალბომები
კატეგორია:ალბომები ფილ სპექტორის პროდიუსერობით
კატეგორია:ალბომები ჯორჯ ჰარისონის პროდიუსერობით
კატეგორია:Apple Records-ის საკონცერტო ალბომები
კატეგორია:Rhino Records-ის საკონცერტო ალბომები
კატეგორია:საქველმოქმედო ალბომები